**Referat Vollen Vel styremøte 26.5. 2020**

Sted: Huset i Vollen (i etterkant av årsmøtet)

Til stede: Rolf Harald Christensen, Trine Uggerud, Joanna Ravndal, Knut Førsund

Revisor Jørgen Nilsen

Forfall: Lise Førsund og Kristian Sjøvold

Referent: Knut Førsund

Styret ble orientert om kontingentinngang og brøyteoppgjør. 36 oppsittere måtte purres for brøyteoppgjøret.

Det ble orientert om ajourhold av informasjonstavler, hærverk på en av frontplatene som skiftes.

Turstien holdes ved like, mye flising er utført (Rolf Harald m/sønn) og Trine og Jørgen har ordnet med stolper og skilt. Bra!

Noe av overskuddet av bøkene er delt ut i to konkurranser/prosjekter vellet har hatt på nettet, en del er utdelt til folk vi har forbindelser med i kommunen, vi har levert til to sykehjem og hjemmetjenesten – og noen blir levert til innflyttere.

Vellet har kjøpt og satt ut to bord m/benker på Fritznerstranda.

Det ble vedtatt å kjøpe inn en ny benk for utsetting på «utsikten» i turstien (Rolf Harald ordner), og et bord med benker på en kolle nær vaktbua i båthavna.

Benkene trenger stramming av muttere – oppgaven deles av flere.

Vi har benker følgende steder:

Marieroveien ved treet, krysset Øgårdsveien/Vollenmarka, krysset Vollenveien/Øgårdsveien, Heslebergveien, krysset Linlandveien/Øgårdsveien, Stordammen, Elnestangen, Rabben (2),

Selvikvillaen, stranda + Evjeodden (3?), trebrygga, hurtigbåtkaia, Vollenveien 1, torget, kyststien nær Venneslund.

Fritznerstranda er blitt tildelt Blått flagg, dette heises 5. juni, søndag 7. juni kl 13.00 skjer det et samarbeidsarrangement i samme forbindelse. Torsdag 4. er det fellesdugnad.

Vellet jobber for sankthans-arrangement, men ser hva smittereglene tilsier.

Båtforeningen er positive.

Senere vurderes Bringebærfestivalen og avdukingen av «Tre seil»-installasjonen.